SET ปิดเช้าลบ 4 จุด ไซด์เวย์รอปัจจัยใหม่ แนะติดตามตัวเลขติดเชื้อ “โควิด” – น้ำท่วมในปท.
SET ปิดเช้าลบ 4 จุด ไซด์เวย์รอปัจจัยใหม่ แนะติดตามตัวเลขติดเชื้อ “โควิด” - น้ำท่วมในปท. โบรกมองภาคบ่ายไซด์เวย์ แนวรับ 1,610-1,600 จุด แนวต้าน 1,620 จุด
30 ก.ย. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยในช่วงเช้านี้แกว่งไซด์เวย์ เนื่องจากตลาดฯไม่มีปัจจัยใหม่หนุน และเงินบาทยังอ่อนค่าอยู่แถว 33.90 บาท/ดอลลาร์ฯ ทำให้ตลาดโดยรวมยังเป็นการซื้อสลับกับการขาย
ด้านตลาดหุ้นในภูมิภาคเอเชียก็แกว่ง Sideway ถึง Sideway Down หลังจาก Dollar Index ชี้ยังแข็งค่า ทำให้ Fund Flow ยังไม่มีเสถียรภาพจากเม็ดเงินไหลออกจากเอเชีย ซึ่งเงินดอลลาร์ที่แข็งค่าขึ้นเป็นผลจากการปรับเปลี่ยนนโยบายการเงินของสหรัฐฯ
อย่างไรก็ดี ให้ติดตามจำนวนผู้ติดเชื้อโควิด-19 ในประเทศ และปริมาณน้ำในเขื่อนจะขึ้นสูงแค่ไหน หลังเผชิญสถานการณ์น้ำท่วมหลายพื้นที่ ส่วนนอกประเทศติดตามปัญหาเพดานหนี้ของสหรัฐ
แนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงแกว่งไซด์เวย์ โดยมีแนวรับ 1,610-1,600 จุด ส่วนแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GUNKUL มูลค่าการซื้อขาย 2,892.48 ล้านบาท ปิดที่ 5.00 บาท เพิ่มขึ้น 0.20 บาท
KBANK มูลค่าการซื้อขาย 2,437.68 ล้านบาท ปิดที่ 134.50 บาท ลดลง 3.00 บาท
UBE มูลค่าการซื้อขาย 2,040.26 ล้านบาท ปิดที่ 2.34 บาท ลดลง 0.06 บาท
TRUE มูลค่าการซื้อขาย 1,699.42 ล้านบาท ปิดที่ 3.84 บาท ลดลง 0.16 บาท
PTT มูลค่าการซื้อขาย 1,628.39 ล้านบาท ปิดที่ 39.00 บาท ลดลง 0.25 บาท